《陈督学转秩潮阳太参捧粤檄入贺赋赠 其一》
明代·李孙宸

文星岭外贯三台，为是呼嵩万里来。合浦采时珠在掌，燕山到日骏登台。

陈诗别奏江南俗，献寿同沾湛露杯。咫尺新恩隆九列，无烦津吏候江隈。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。